CELEX: 62013CN0308
Language: da
Date: 2013-06-15 00:00:00
Title: Sag C-308/13 P: Appel iværksat den 5. juni 2013 af Società Italiana Calzature SpA til prøvelse af dom afsagt af Retten (Tredje Afdeling) den 9. april 2013 i sag T-336/11 — Società Italiana Calzature SpA mod Kontoret for Harmonisering i det Indre Marked (Varemærker og Design) (KHIM)

10.8.2013   
            
            
               DA
            
            
               Den Europæiske Unions Tidende
            
            
               C 233/2
            
         Appel iværksat den 5. juni 2013 af Società Italiana Calzature SpA til prøvelse af dom afsagt af Retten (Tredje Afdeling) den 9. april 2013 i sag T-336/11 — Società Italiana Calzature SpA mod Kontoret for Harmonisering i det Indre Marked (Varemærker og Design) (KHIM)
   (Sag C-308/13 P)
   2013/C 233/03
   Processprog: italiensk
   
      Parter
   
   
      Appellant: Società Italiana Calzature SpA (ved avvocati A. Rapisardi og C. Ginevra)
   
      De andre parter i appelsagen: Kontoret for Harmonisering i det Indre Marked (Varemærker og Design) og VICINI SpA
   
      Appellanten har nedlagt følgende påstande
   
   
               —
            
            
               Dom afsagt af Retten for Den Europæiske Union den 9. april 2013 og forkyndt samme dag annulleres, og Società Italiana Calzature SpA (herefter »SIC«) gives medhold i de påstande, selskabet har fremført i sagen i første instans, den afgørelse, der blev truffet af Andet Appelkammer den 8. april 2011 (sag R 634/2010-2) annulleres, og det i overensstemmelse med indsigelsesafdelingens afgørelse af 5. marts 2010 vedrørende indsigelse nr. B 1 350 711 fastslås, at EF-varemærket VICINI med nr. 6 513 386 er udelukket fra registrering, eftersom det ikke er nyt, og det til forveksling ligner det ældre ordmærke »ZANOTTI« med EF-varemærkeregistrering nr. 244 277 og italiensk varemærkeregistrering nr. 452 869, som SIC er indehaver af.
            
         
               —
            
            
               Harmoniseringskontoret tilpligtes at betale sagens omkostninger ved begge instanser.
            
         
               —
            
            
               VICINI S.p.A. tilpligtes at afholde SIC’s omkostninger i forbindelse med sagen for indsigelsesafdelingen og sagen for appelkammeret.
            
         
      Anbringender og væsentligste argumenter
   
   Rettens afgørelse indeholder en utilstrækkelig og selvmodsigende begrundelse. Den omstændighed, at den grafiske bestanddel visuelt set er mere fremtrædende end ordbestanddelen i det ansøgte varemærke, og at »Giuseppe« og »Design« er tilføjet »ZANOTTI«, er ikke tilstrækkeligt til at udelukke, at der foreligger en risiko for forveksling mellem de omtvistede varemærker, henset til de omhandlede bestanddeles væsentlige kendetegn og navnlig den omstændighed, at de mangler fornødent særpræg.
   Retten begik en fejl ved at fastslå, at ordet »ZANOTTI«, som udgør ordbestanddelen i det ansøgte varemærke, ikke har en selvstændig adskillelsesevne, og dermed i denne forbindelse konkluder også udelukkede, at der forelå en risiko for forveksling mellem de omtvistede varemærker.